શીર્ષક: 'હું સ્નેપચેટ પર અશ્લીલ વીડિયો વેચીને પૈસા કમાઉ છું'\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
26 વર્ષનાં જોડી કાર્નૉલ મહિનામાં આ રીતે ચાર હજાર પાઉન્ડ (અંદાજે ત્રણ લાખ રૂપિયાથી વધુ) કમાઈ લે છે. 

જોકે, આ કમાણીનો ગેરફાયદો એ છે કે તેમને લોકોના ધિક્કારનો સામનો કરવો પડે છે. 

જોડી આ બાબતને સંપૂર્ણપણે એક બિઝનેસ માને છે. તેમના મતે લોકો જેવી રીતે અન્ય કામ કરે છે તેવી જ રીતે તેઓ પણ આ પ્રકારનું કામ કરે છે.

જોડીના મતે તેઓ એક 'સ્નેપચેટ પ્રિમિયમ ગર્લ' છે.

પૈસા માટે સેક્યુઅલ વીડિયોનો વેપાર

જોડી તેમના સબસ્ક્રાઇબર્સને સ્નેપચેટ ઍપ મારફતે અશ્લીલ તસવીરો અને વીડિયો મોકલે છે. આ માટે તેઓ એક મહિનાના 20થી 200 પાઉન્ડ વસૂલે છે.

સ્નેપચેટની નજરે જ્યારે આવું કન્ટેન્ટ સામે આવ્યું ત્યારે તેમણે તેના પર પ્રતિબંધ લાદી દીધો પરંતુ જોડી વર્ષ 2016થી આવું કરી રહ્યાં હતાં.

જોડી તેમની સુવિધા અંગે ફેસબુક, ટ્વિટર અને ઇન્સ્ટાગ્રામ પર પ્રચાર કરે છે. 

તેઓ કોઈ પણ વ્યક્તિને સુવિધા આપતાં પહેલાં તેમનાં એકાઉન્ટ્સની સંપૂર્ણ જાણકારી મેળવે છે.

આમ છતાં તેમને લોકોની અશ્લીલ ટિપ્પણીનો સામનો કરવો પડે છે.

જોડી કહે છે, "જ્યારે લોકો મને વેશ્યા કહે છે, ત્યારે મને ખૂબ જ દુ:ખ થાય છે."

વિક્ટોરિયા ડર્બીશાયર પ્રોગ્રામની વચ્ચે જ જોડીને એક મૅસેજ આવ્યો જેમાં લખ્યું હતું, "તું સુંદર છે પરંતુ આવી રીતે તારા શરીરની તસવીરો વેચવાથી શરમ આવવી જોઈએ. આ દુનિયામાં નૈતિકતા જેવું કંઈ નથી."

જોડી કહે છે, "આવા પ્રકારના મૅસેજ મને દિવસ દરમિયાન દર અડધી કલાકે મળે છે." 

"ધારો કે મારા મિત્રો આજે મને કહે કે તારી ફિલ્મનું કામ કેવું ચાલે છે ત્યારે તેમને જવાબ આપવા માટે મારી પાસે કંઈ નહીં હોય."

જોડીનું કહેવું છે કે તેઓ હવે તેમની સ્નેપચેટ પ્રોફાઇલ પર વધુ ધ્યાન આપી રહ્યાં છે કારણ કે તેમના 40થી વધુ સબસ્કાઇબર્સમાં તસવીરો અને વીડિયોની માગ વધી રહી છે.

તેમના વીડિયોમાં કપડાં ઉતારવાથી લઈને હસ્તમૈથુનનો સમાવેશ થાય છે.

વકીલોનું કહેવું છે કે 18 વર્ષની નીચેની વયનાં માટે આ કન્ટેન્ટ પ્રતિબંધિત હોવાથી તેઓ કોઈપણ જાતના કાયદાનું ઉલ્લંઘન નથી કરી રહ્યાં. 

વિક્ટોરિયા ડર્બીશાયર પ્રોગ્રામમાં જાણવા મળ્યું કે તમામ સોશિયલ મીડિયા સાઇટે 'પ્રિમિયમ સ્નેપચેટ'ને લગતા તમામ હેશટેગને બ્લૉક કરી દીધા છે. 

સ્નેપચેટનું કહેવું છે કે તેઓ પોર્નોગ્રાફિક કન્ટેન્ટને આગળ વધતા રોકવા પ્રતિબદ્ધ છે.

એક નિવેદનમાં સ્નેપચેટ કહે છે, "જ્યારે પણ અમને જાણ થાય છે કે અમારા પ્લૅટફૉર્મનો ઉપયોગ અશ્લીલ વસ્તુના પ્રસાર માટે થઈ રહ્યો છે, અમે તેવા...